ai4bharat/Pralekha huggingface dataset:
आरोग्य आणि कुटुंब कल्याण मंत्रालय
डिजिटल तंत्रज्ञान उपलब्ध नसणाऱ्या लोकांची नोंदणी आणि लसीकरण
देशात ज्या लाभार्थ्यांचे लसीकरण झाले आहे त्या सर्वांची कोविन पोर्टलवर नोंदणी झालेली आहे. लसीकरणाची नेमकी सत्य स्थिती दर्शविणारा कोविन पोर्टल हा एकमेव स्त्रोत आहे.
16 जुलै 2021 पर्यंतच्या आकडेवारीनुसार, कोविड प्रतिबंधक लसीच्या एकूण 3 लाख 48 हजार मात्रा  कोणतेही ओळखपत्र नसलेल्या व्यक्तींना देण्यात आल्या आहेत. राज्य/ केंद्रशासितप्रदेश निहाय तपशील परिशिष्टात दिला आहे.
ज्या व्यक्ती डिजिटल तंत्रज्ञान वापरू शकत नाहीत किंवा ज्यांच्याकडे हे तंत्रज्ञान उपलब्ध झालेले नाही अशा व्यक्तींची नोंदणी तसेच लसीकरण खालील मार्गांनी होऊ शकेल:
- कोविड-19 लसीकरण केंद्रावर एका व्यक्तीची किंवा व्यक्तींच्या गटाची थेट नोंदणी
- सामान्य सेवा केंद्रांमध्ये नोंदणी
- मोबाईल फोन नसलेल्या व्यक्तींची सुलभतेने नोंदणी करण्यासाठी एका मोबाईल क्रमांकाचा वापर करून जास्तीतजास्त 4 व्यक्तींची नोंदणी
निर्धारित सरकारी लसीकरण केंद्रांमध्ये सुविधा पुरविणाऱ्या महत्त्वाच्या व्यक्तींसाठी विहित फोटो ओळखपत्र नसलेल्या व्यक्तींचे लसीकरण करण्यासाठी तपशीलवार प्रमाणित परिचालन पद्धती जारी करण्यात आल्या आहेत.
केंद्रीय आरोग्य आणि कुटुंब कल्याण मंत्री डॉ.भारती प्रवीण पवार यांनी आज राज्यसभेत लिखित उत्तराद्वारे ही माहिती दिली.
पर्यावरण, वन एवं जलवायु परिवर्तन मंत्रालय
भारतीय प्राणि सर्वेक्षण संस्था आणि कॅनडातील इंटरनॅशनल बारकोड ऑफ लाइफ या समाजसेवी संस्थेदरम्यानच्या सामंजस्य कराराला केंद्रीय मंत्रिमंडळाची मंजूरी
नवी दिल्ली, 7 ऑक्टोबर 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाला, पर्यावरण, वन आणि हवामान बदल मंत्रालया अंतर्गत असलेल्या झूलॉजिकल सर्व्हे ऑफ इंडिया  आणि आंतरराष्ट्रीय बारकोड ऑफ लाइफ  या कॅनेडियन समाजसेवी संस्थेदरम्यानच्या जून 2020 मध्ये झालेल्या सामंजस्य कराराबद्दल माहिती देण्यात आली.
डीएनए म्हणजेच गुणसूत्रांचे बारकोडींग करण्यासाठी झेडएसआय आणि आयबीओएल या संस्था एकत्र आल्या आहेत. बारकोडींग पद्धतीमुळे, विशिष्ट प्रजातींची त्वरीत आणि अचूक ओळख पटवणे सोपे जाते. त्या गुणसूत्रांचा छोटासा भाग वेगळा काढून, संदर्भ डेटाबेस शी त्याची तुलना केली जाते. आयबीओएल ही संशोधन संस्था असून, जे देश, जागतिक संदर्भ डेटाबेसचा विस्तार, विकास आणि माहितीचे व्यासपीठ उपलब्ध करुन देण्यासाठी तसेच शोधकार्यासाठी, या संदर्भ संग्रहाचा वापर, त्याचे मूल्यांकन करण्यासाठी आणि जैवविविधतेचे वर्णन करण्यासाठी काही विश्लेषणात्मक प्रोटोकॉल वापरण्यासाठी मानवी आणि वित्तीय अशा दोन्ही स्वरूपाची संसाधने पुरवण्यास वचनबद्ध आहेत, असे देश या संस्थेच्या कार्यात सहभागी आहेत.
या सामंजस्य करारामुळे, झेडएसआयला बायोसन आणि प्लॅनेटरी जैवविविधता मोहिमेसारख्या जागतिक कार्यक्रमांमध्ये सहभागी होता येईल.M.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 77
आरोग्य आणि कुटुंब कल्याण मंत्रालय
भारताच्या कोविड-19 लसीकरणाची व्याप्ती 204.60 कोटींच्या पलीकडे पोहोचली
12 ते 14 वयोगटातल्या 3.91 कोटी मुलांनी घेतली कोविडची पहिली मात्रा
भारतात सध्या कोविडच्या उपचाराधीन रुग्णांची संख्या 1,39,792
गेल्या 24 तासांत देशभरात 13,734 नव्या रुग्णांची नोंद
रुग्ण बरे होण्याचा दर सध्या 98.49%
साप्ताहिक पॉझिटिव्हिटी दर सध्या 4.79%
भारतात सुरु असलेल्या कोविड लसीकरण मोहिमेअंतर्गत आतापर्यंत देशात एकूण 204.60 कोटींपेक्षा अधिक  लसी देण्यात आल्या आहेत, असं आज सकाळी 7 वाजतापर्यंतच्या प्राथमिक अहवालात म्हटले आहे. एकूण 2,71,14,804 सत्राद्वारे ह्या लसी देण्यात आल्या आहेत.
देशांत 12 ते 14 या वयोगटातील मुलांसाठी 16 मार्च 2022 पासून लसीकरण सुरु झाले. या अंतर्गत आतापर्यंत 3.91 कोटींपेक्षा अधिक बालकांनी  लसीची पहिली मात्रा घेतली आहे. तसेच, 18 ते 59 या वयोगटातील व्यक्तींसाठी 10 एप्रिल 2022 पासून खबरदारीचा उपाय म्हणून वर्धित लसमात्रा देण्याची मोहीम सुरु करण्यात आली.
या मोहिमेतील समग्र आकडेवारीचा सकाळी सात वाजेपर्यंतचा प्राथमिक अहवाल खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,11,866
|
|
2nd Dose
|
|
1,00,91,088
|
|
Precaution Dose
|
|
63,54,734
|
|
FLWs
|
|
1st Dose
|
|
1,84,30,813
|
|
2nd Dose
|
|
1,76,72,669
|
|
Precaution Dose
|
|
1,22,99,855
|
|
Age Group 12-14 years
|
|
1st Dose
|
|
3,91,03,881
|
|
2nd Dose
|
|
2,80,47,871
|
|
Age Group 15-18 years
|
|
1st Dose
|
|
6,12,21,581
|
|
2nd Dose
|
|
5,11,15,466
|
|
Age Group 18-44 years
|
|
1st Dose
|
|
55,95,79,996
|
|
2nd Dose
|
|
50,90,00,319
|
|
Precaution Dose
|
|
2,47,91,480
|
|
Age Group 45-59 years
|
|
1st Dose
|
|
20,36,97,579
|
|
2nd Dose
|
|
19,53,27,258
|
|
Precaution Dose
|
|
1,65,16,683
|
|
Over 60 years
|
|
1st Dose
|
|
12,74,47,521
|
|
2nd Dose
|
|
12,20,65,806
|
|
Precaution Dose
|
|
3,29,04,615
|
|
Precaution Dose
|
|
9,28,67,367
|
|
Total
|
|
2,04,60,81,081
भारतात सध्या उपचाराधीन रुग्णांची संख्या 1,39,792 इतकी आहे. एकूण कोविड रुग्णसंख्येच्या तुलनेत सक्रिय रुग्णांचं प्रमाण 0.32% इतके आहे.
परिणामी, भारतात रुग्ण बरे होण्याचा दर, 98.49% इतका आहे. गेल्या 24 तासांत, 17,897 रुग्ण कोविडमधून बरे झाले. त्यामुळे आतापर्यंत कोविडमधून बरे झालेल्या रुग्णांची संख्या 4,33,83,787 इतकी झाली आहे.
गेल्या 24 तासांत 13,734 नवे रुग्ण असल्याची नोंद झाली आहे.
गेल्या 24 तासांत, कोविड-19 च्या एकूण 4,11,102 चाचण्या करण्यात आल्या. आतापर्यंत देशभरात एकूण 87.58 Cr  चाचण्या करण्यात आल्या.
देशांत सध्या साप्ताहिक पॉझिटिव्हिटी दर4.79% इतका असून दैनंदिन पॉझिटिव्हिटी दर, 3.34% इतका आहे.
पंतप्रधान कार्यालय
आंध्रप्रदेशातील अनंतपुरम जिल्ह्यातील अपघातात झालेल्या जीवितहानीबद्दल पंतप्रधानांनी व्यक्त केला शोक
पंतप्रधान राष्ट्रीय मदत निधी मधून मदत मंजूर
आंध्र प्रदेशातील अनंतपुरम जिल्ह्यात भीषण अपघातात झालेल्या जीवितहानीबद्दल पंतप्रधान नरेंद्र मोदी यांनी तीव्र शोक व्यक्त केला आहे. पंतप्रधानांनी पीडितांना मदत करण्यासाठी पंतप्रधान राष्ट्रीय मदत निधी  मधून सानुग्रह अनुदान मंजूर केले आहे.
"आंध्रप्रदेशातील अनंतपुरम जिल्ह्यात, एका अपघातामुळे झालेल्या जीवितहानीमुळे मला तीव्र दुःख झाले आहे. या अपघातातील मृतांच्या कुटुंबांप्रती मी शोकभावना व्यक्त करतो. पंतप्रधान राष्ट्रीय मदत निधी  मधून मृतांच्या निकटच्या नातेवाईकांना प्रत्येकी 2 लाख रुपयांची मदत दिली जाईल: पंतप्रधान"
राष्ट्रपती कार्यालय
राष्ट्रपतींनी स्वच्छ सर्वेक्षण पुरस्कार 2022 केले प्रदान
राष्ट्रपती द्रौपदी मुर्मू यांनी आज  नवी दिल्ली येथे आयोजित एका कार्यक्रमात स्वच्छ सर्वेक्षण पुरस्कार 2022 प्रदान केले.
यावेळी बोलताना राष्ट्रपतींनी पुरस्कार विजेत्या शहरांचे रहिवासी, स्वच्छता कर्मचारी आणि स्थानिक प्रशासनाचे अभिनंदन केले. इंदूर शहराने सलग सहाव्यांदा पहिला क्रमांक पटकावल्याचे त्यांनी नमूद केले. इंदूर शहरातील रहिवाशांनी स्वीकारलेल्या लोकसहभागाचे मॉडेल देशभरातील इतर शहरांनीही स्वीकारावे, असे त्या म्हणाल्या.
राष्ट्रपती म्हणाल्या की, स्वच्छ सर्वेक्षण, राज्य आणि शहरांमध्ये स्वच्छतेसाठीच्या स्पर्धेला प्रोत्साहन देत आहे. यंदाच्या सर्वेक्षणात 4000 हून अधिक शहरांमधील सुमारे नऊ कोटी लोकांनी भाग घेतला असल्याचेही त्यांनी नमूद केले. नागरिकांमध्ये स्वच्छतेबाबत व्यापक स्तरावर जनजागृती केल्याबद्दल राष्ट्रपतींनी गृहनिर्माण आणि शहर विकास मंत्रालयाचे कौतुक केले.
'स्वच्छ भारत अभियानाच्या ' यशामागे केंद्र आणि राज्य सरकारे तसेच सर्व नागरिकांचे गेल्या आठ वर्षातील सातत्यपूर्ण प्रयत्न असल्याचे राष्ट्रपती म्हणाल्या. हे यश मिळवण्यात आमच्या सफाई मित्रांनी सर्वात महत्त्वाची भूमिका बजावली असल्याचे त्या म्हणाल्या. कोविड महामारीच्या काळातही त्यांनी स्वच्छता राखण्यासाठी सतत काम केले.
वर्ष 2026 पर्यंत सर्व शहरे कचरामुक्त करण्याच्या उद्देशाने गेल्या वर्षी, 1 ऑक्टोबर रोजी 'स्वच्छ भारत अभियान -शहर 2.0' ची सुरुवात करण्यात आली, असे राष्ट्रपतींनी सांगितले. योग्य कचरा व्यवस्थापनासाठी, ओला आणि सुका कचरा घरोघरी विलग करण्याबाबत सर्व नागरिकांना जागरूक करण्यासाठी शहरांमध्ये 2 ऑक्टोबर 2022 पासून ही मोहीम राबवण्यात येत असल्याबद्दल त्यांनी आनंद व्यक्त केला. आपले रस्ते, गाव, परिसर आणि शहरे स्वच्छ ठेवणे ही सर्व नागरिकांची जबाबदारी असल्याचे त्या म्हणाल्या. सर्वांनी विशेषतः तरुणांनी या मोहिमेत सहभागी होऊन समाजात स्वच्छतेबाबत जनजागृती करावी, असे आवाहन राष्ट्रपतींनी केले.
राष्ट्रपतींचे भाषण पाहण्यासाठी कृपया येथे क्लिक करा -
इलेक्ट्रॉनिक्स आणि माहिती तंत्रज्ञान मंत्रालय
तंत्रज्ञान आधारित प्रशासन विकसित करण्यासाठी सम विचारी राष्ट्रांशी भागीदारी करण्यासाठी भारत तयार- माहिती तंत्रज्ञान राज्य मंत्री राजीव चंद्रशेखर
नवी दिल्ली, 2 सप्टेंबर 2021
संयुक्त राष्ट्रांच्या व्यापार आणि विकास परिषद, युएनसीटीएडी मध्ये काल झालेल्या उच्च स्तरीय धोरण संवादा दरम्यान केंद्रीय इलेक्ट्रोनिक्स आणि माहिती तंत्रज्ञान राज्य मंत्री राजीव चंद्रशेखर यांनी भारताची डीजीटायझेशनची यशोगाथा विशद केली. डिजिटल समावेशकता आणि सामाजिक सबलीकरण याबाबत भारतासह इंडोनेशिया, श्रीलंकेच्या मंत्र्यांनी धोरण विषयक अनुभव मांडले. युएनसीटीएडी मंत्री परिषदेच्या पंधराव्या सत्रानिमित्त आयोजित पूर्व कार्यक्रम म्हणून हे वेबिनार झाले. जागतिक तंत्रज्ञान परिसंस्थेत, जगाला कल्पक उपाय पुरवत सार्वजनिक आणि खाजगी क्षेत्राच्या सहभागाने भारताच्या डीजीटलायझेशनची यशोगाथा साकारत असल्याचे राजीव चंद्रशेखर यांनी या वेळी सांगितले. 80 कोटी लोक ऑनलाईन तसेच जगातला सर्वात मोठा ग्रामीण ब्रॉडबॅन्ड प्रकल्प साकारत असल्यासह इंटरनेट जोडणीच्या दृष्टीने भारत हा जगातल्या मोठ्या कनेक्टेड देशांपैकी एक देश आहे.गेल्या सहा वर्षात तंत्रज्ञान आणि सार्वजनिक डिजिटल मंच यांची सांगड घालत सरकार आणि नागरिक यांच्यातले अंतर कमी झाले आहे. यासाठी डिजिटल पेमेंट प्रणाली, डिजिटल साक्षरता यांचा आधार घेऊन सामाजिक अनुदान गळती रोखता आल्याकडे त्यांनी लक्ष वेधले. तंत्रज्ञानाचे महत्व अधोरेखित करत सामान्य नागरिक आणि छोटे व्यवसाय यासाठी काम करत भारताने प्रशासनातल्या तंत्रज्ञानाचे सामर्थ्य दर्शवल्याचे त्यांनी सांगितले.
पंतप्रधान नरेंद्र मोदी यांच्या नेतृत्वाखाली प्रशासनात तंत्रज्ञानाचा उपयोग करत आणि जनतेच्या जीवनात परिवर्तन घडवत तंत्र आधारित प्रशासनाचे मॉडेल भारताने यशस्वीपणे दर्शवले आहे. तंत्रज्ञान आधारित प्रशासन विकसित करण्यासाठी सम विचारी राष्ट्रांशी भागीदारी करायला भारत तयार असल्याचे चंद्रशेखर म्हणाले.
तंत्रज्ञान आधारित प्रशासन आणि सामाजिक समावेशकता यासाठी डिजिटल तंत्रज्ञान आणि सार्वजनिक डिजिटल मंचाचा उपयोग करण्यात यावा असे मत भारताने या संवादादरम्यान मांडले.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आयुष मंत्रालय
औषधी वनस्पतींच्या लागवडीला प्रोत्साहन देण्यासाठी आयुष मंत्रालयाचा वनौषधी उद्योग संघटनांशी सामंजस्य करार
नवी दिल्ली, 24 सप्टेंबर 2020
औषधी वनस्पतींच्या लागवडीला प्रोत्साहन देण्यासाठी आयुष मंत्रालयाच्या एनएमपीबी अर्थात राष्ट्रीय वनौषधी मंडळाने आयुष आणि विविध वनौषधी उद्योग संघटनांशी दूरदृश्य प्रणालीच्या माध्यमातून ऐतिहासिक करार केला. या वनौषधी उद्योग संघटनांमध्ये एडीएमए,मुंबई, एएमएएम, नवी दिल्ली, एएमएमओआय, मुंबई, फिक्की, नवी दिल्ली आणि सीआयआय यांचा समावेश आहे. आयुषचे सचिव राजेश कोटेचा यांच्या उपस्थितीत हा करार करण्यात आला. या उद्योगांना भेडसावणाऱ्या समस्या सोडवण्यासाठी आवश्यक ते पाठबळ पुरवण्याची हमी त्यांनी दिली. मात्र, त्यासाठी या उद्योगांनी एक गट बनवावा आणि त्यांना भेडसावणाऱ्या समस्यांवरील तोडग्यांसह मंत्रालयाशी संपर्क साधावा असे त्यांनी स्पष्ट केले. आयुष प्रणालीच्या विकासासाठी विद्यमान सरकार वचनबद्ध असल्याची ग्वाही त्यांनी दिली.
एनएमपीबीने पाठबळ दिलेल्या वनौषधी लागवड आणि संकलन कार्यक्रमातील वनौषधी उत्पादक शेतकरी/ संकलक यांना पुनर्खरेदीची हमी देण्याची ग्वाही या उद्योगांनी एनएमपीबीला दिली. आयुष मंत्रालयाच्या वतीने एनएमपीबीचे सीईओ डॉ. जेएलएन शास्त्री यांनी सामंजस्य करारावर सही केली तर एडीएमएच्या वतीने चंद्रकांत भानुशाली, एएमएएमचे प्रदीप मुलतानी, एएमएमओआयचे डॉ. रामनाथन, एएचएनएमआयचे संजय मरीवाला, फिक्कीचे प्रवीण मित्तल आणि सीआयआयचे राजीव वासुदेवन यांनी त्यांच्या संघटनांचे प्रतिनिधित्व केले. आयुष मंत्रालयाने उचललेल्या या महत्त्वाच्या पावलामुळे आयुष, न्यूट्रास्युटिकल आणि वनौषधी उद्योगाला दर्जेदार कच्च्या मालाचा शाश्वत पुरवठा होऊ शकेल, अशी अपेक्षा या उद्योग संघटनांनी व्यक्त केली.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
युवा व्यवहार आणि क्रीडा मंत्रालय
दुसऱ्या क्रमवारी मालिकेत सहभागी होण्यासाठी पर्यवेक्षण समितीने 27 कुस्तीपटूंच्या चमूला दिली मंजुरी
नवी दिल्ली, 20 फेब्रुवारी 2023
युवा व्यवहार आणि क्रीडा मंत्रालयाच्या पर्यवेक्षण समितीने आगामी दुसरी क्रमवारी मालिका ‘इब्राहिम-मुस्तफा’ स्पर्धेत सहभागी होण्यासाठी 27 कुस्तीपटूंसह 43 सदस्यांच्या चमूला मंजुरी दिली आहे.
इजिप्तमध्ये अलेक्झांड्रिया येथे 23-26 फेब्रुवारी दरम्यान येथे होणारी ही स्पर्धा वरिष्ठ आशियायी अजिंक्यपद स्पर्धा 2023 आणि वरिष्ठ जागतिक अजिंक्यपद स्पर्धा 2023 मध्ये चांगले मानांकन मिळवण्याच्या दृष्टीने क्रमवारी गुण मिळविण्यासाठी महत्त्वपूर्ण असेल.
भारतीय संघात 9 फ्रीस्टाईल कुस्तीपटू, 8 महिला कुस्तीपटू आणि 10 ग्रीको-रोमन कुस्तीपटू आणि 16 प्रशिक्षक आणि सहाय्यक कर्मचारी यांचा समावेश असेल.
27 कुस्तीपटूंमध्ये 3 टार्गेट ऑलिम्पिक पोडियम स्कीम  कुस्तीपटू म्हणजे आशु 67 ग्रीको-रोमन, भटेरी 65 किलो महिला कुस्तीपटू आणि सुजीत 65 किलो फ्रीस्टाईल कुस्तूपटू यांचाही समावेश असेल.
भारतीय संघाच्या सहभागाबाबत बोलताना ऑलिम्पिक पदक विजेत्या आणि पर्यवेक्षण समितीच्या अध्यक्षा एमसी मेरी कोम यांनी सांगितले की, ''खेळ आणि खेळाडूंना त्रास होणार नाही आणि अधिकाधिक कुस्तीपटूंना आंतरराष्ट्रीय संधी मिळू शकेल हे आम्ही सुनिश्चित करत आहोत जेणेकरून त्यांना जगातील सर्वोत्तम खेळाडूं विरुद्ध स्पर्धा करण्याची संधी मिळू शकेल."
आतापर्यंत सध्याच्या 9 आणि माजी जागतिक अजिंक्यपद सुवर्णपदक विजेत्या कुस्तीपटूंनी द्वितीय क्रमवारी मालिकेसाठी नोंदणी केली आहे.
कुस्तीपटूंच्या तपशीलासाठी येथे क्लिक करा.G.Chippalkatti/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 193.31 कोटी मात्रांचा टप्पा केला पार
12 ते 14 वयोगटातील 3.36 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 17,698
गेल्या 24 तासात 2,706 नव्या कोरोना रुग्णांची नोंद
रुग्ण बरे होण्याचा दर सध्या 98.74%
सध्याचा साप्ताहिक पॉझिटिव्हिटी दर 0.58%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 193.31  कोटींचा टप्पा पार केला आहे. 2,45,16,503 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.38  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,906
|
|
2nd Dose
|
|
1,00,39,413
|
|
Precaution Dose
|
|
52,08,077
|
|
FLWs
|
|
1st Dose
|
|
1,84,18,963
|
|
2nd Dose
|
|
1,75,83,011
|
|
Precaution Dose
|
|
86,59,650
|
|
Age Group 12-14 years
|
|
1st Dose
|
|
3,38,07,441
|
|
2nd Dose
|
|
1,60,92,782
|
|
Age Group 15-18 years
|
|
1st Dose
|
|
5,94,38,903
|
|
2nd Dose
|
|
4,56,18,932
|
|
Age Group 18-44 years
|
|
1st Dose
|
|
55,71,12,451
|
|
2nd Dose
|
|
48,97,57,417
|
|
Precaution Dose
|
|
8,44,591
|
|
Age Group 45-59 years
|
|
1st Dose
|
|
20,32,43,126
|
|
2nd Dose
|
|
19,07,93,200
|
|
Precaution Dose
|
|
13,77,014
|
|
Over 60 years
|
|
1st Dose
|
|
12,70,85,349
|
|
2nd Dose
|
|
11,89,97,429
|
|
Precaution Dose
|
|
1,86,72,697
|
|
Precaution Dose
|
|
3,47,62,029
|
|
Total
|
|
1,93,31,57,352
भारतातील रुग्णसंख्या सध्या 17,698 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासांत 2,070 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,13,440 झाली आहे.
गेल्या 24 तासात 2,706 नव्या कोरोना रुग्णांची नोंद झाली.
गेल्या 24 तासात एकूण 2,78,267 चाचण्या करण्यात आल्या. भारताने आतापर्यंत एकूण 85  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.58 % तर दैनंदिन पॉझिटिव्हिटी दर 0.97 % आहे.
पंतप्रधान कार्यालय
अभिनेते पुनीत राजकुमार यांच्या निधनाबद्दल पंतप्रधानांनी व्यक्त केला शोक
नवी दिल्ली, 29 ऑक्टोबर 2021
अभिनेता पुनीत राजकुमार यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
एका ट्विटमध्ये पंतप्रधान म्हणाले;
"नियतीच्या एका क्रूर वळणाने आमच्यापासून एक प्रतिभावान आणि लक्षणीय अभिनय क्षमता असलेले अभिनेते पुनीत राजकुमार यांना हिरावून घेतले आहे. हे त्यांचे जाण्याचे वय नव्हते. त्यांनी केलेले कार्य आणि विलक्षण व्यक्तिमत्त्वासाठी येणार्या पिढ्या त्यांचे प्रेमपूर्वक स्मरण करतील.त्यांचे कुटुंबीय आणि चाहत्यांप्रती शोकसंवेदना. ओम शांती."M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
राष्ट्रकुल स्पर्धेत पुरुषांच्या 3000 मीटर स्टीपलचेस क्रीडा प्रकारात रौप्यपदक जिंकणाऱ्या अविनाश साबळेचे पंतप्रधानांनी केले अभिनंदन
बर्मिंगहम इथे सुरु असलेल्या राष्ट्रकुल 2022 स्पर्धेत, पुरुषांच्या 3000 मीटर स्टीपलचेस क्रीडा प्रकारात रौप्य पदक जिंकल्याबद्दल पंतप्रधान नरेंद्र मोदी यांनी अविनाश साबळे याचे अभिनंदन केले आहे. अविनाश साबळेच्या लष्करातील नोकरीसंदर्भात त्याच्याशी पंतप्रधानांनी नुकताच केलेला संवाद देखील शेअर केला आहे.
“अविनाश साबळे एक उत्तम युवा खेळाडू आहे. पुरुषांच्या 3000 मीटर स्टीपलचेस स्पर्धेत त्याने रौप्य पदक जिंकले याचा मला अतिशय आनंद आहे. आमचा नुकताच झालेला संवाद मी इथे शेअर करत आहे. या संवादादारम्यान त्याने लष्करी नोकरीतले त्याचे अनुभव आणि आयुष्यातल्या इतर अनेक अडथळ्यांवर मात कशी केली याबद्दल सांगितलं आहे. त्याचा जीवन प्रवास अतिशय प्रेरणादायी आहे.”
असं ट्वीट पंतप्रधानांनी केलं आहे.
माहिती आणि प्रसारण मंत्रालय
फिल्म्स डिव्हिजन आणि सीएफएसआयकडून बालदिन-2021 निमित्त अॅनिमेशन आणि माहितीपटांचे आयोजन
बालदिन 2021 च्या निमित्ताने, फिल्म्स डिव्हिजनने चिल्ड्रन्स फिल्म सोसायटी, इंडिया  च्या सहकार्याने 14 नोव्हेंबर 2021 रोजी त्यांच्या संकेतस्थळ आणि यु ट्यूब चॅनलवर चित्रपटांचे खास ऑनलाइन स्क्रीनिंग आयोजित केले आहे. दरवर्षी 14 नोव्हेंबर रोजी बालदिन साजरा केला जातो.
बालदिनानिमित्त दाखवण्यात येणारे चित्रपट पुढीलप्रमाणे आहेत- स्कूल बेल  – बालमजुरी निर्मूलनावरील पीएसए लघुपट, बन्यान डीअर  – बौद्ध जातक कथेवर आधारित चित्रपट, दॅट टच ऑफ गोल्ड  ) -एक अॅनिमेटेड चित्रपट जो वर्षानुवर्षे जगभर प्रसिद्ध असलेल्या मिडास राजाच्या प्रसिद्ध कथेचे रूपांतर आहे, स्विमी  -हा चित्रपट मिस्टर लिओ लिओनी यांच्या "स्विमी" या पुस्तकावर आधारित असून एकतेची संकल्पना आहे. "अन एव्हरग्रीन स्टोरी  - एका पंचतंत्र कथेवर आधारित, लहान मुलाचे रडणे, एक उदात्त अंतकरण कसे करू शकते हे या चित्रपटात दाखवले आहे , अ'द लायन अँड रॅबिट '  - एक अॅनिमेशनपट आहे ज्यात "यशस्वी होण्यासाठी मोठे आणि बलवान असण्याची गरज नाही, तुम्ही फक्त हुशार असणे आवश्यक आहे" हे अधोरेखित केले आहे, फ्रेंडशिप  - पंचतंत्र कथांपैकी एका कथेवर आधारित एक लहान अॅनिमेशनपट आहे , एक अनेक और एकता  - "एकत्र असलो तर आपण ताकदवान आहोत, वेगळे झाल्यावर आपली ताकद कमी होते " या वाक्प्रचारावर ही कथा आधारित असलेला अॅनिमेशन चित्रपट, याशिवाय CFSI चे सहा प्रशंसनीय बालपट - तारू , कठपुतली , करुणा की विजय , करामती कोट , पप्पू की पगदंडी  आणि गौरू -द जर्नी ऑफ करेज .
हे विशेष बालचित्रपट www.filmsdivision.org/Documentary of the Week आणि https://www.youtube.com/user/FilmsDivision वर 14 नोव्हेंबर 2021 रोजी 24 तास प्रसारित केले जातील.
गृह मंत्रालय
केंद्रीय गृह मंत्रालयाने सीबीआयला रोझी संगमा आणि सॅम्युएल संगमा यांच्या मृत्यूची चौकशी करण्याची केली विनंती
नवी दिल्ली, 13 जुलै 2021
केंद्रीय गृह मंत्रालयाने केंद्रीय अन्वेषण संस्थेला  रोझी संगमा आणि सॅम्युएल संगमा यांच्या मृत्यू प्रकरणी चौकशी करण्याची विनंती केली आहे.
24 जून रोजी गुडगाव येथील एका रुग्णालयात रोझी संगमा यांच्या मृत्यूशी संबंधित हे प्रकरण आहे. नंतर, रोझी संगमा यांचे नातेवाईक सॅम्युएल संगमा यांना वैद्यकीय दुर्लक्ष झाल्याचा संशय आल्याने त्यांची रुग्णालयातील डॉक्टर आणि कर्मचार्यांशी बाचाबाची झाली. दुसर्या दिवशी, 25 जून रोजी दिल्ली पोलिसांना सॅम्युएल संगमा यांच्या मृत्यूविषयी माहिती मिळाली
रोझी संगमाचा रुग्णालयाच्या हलगर्जीपणामुळे मृत्यू झाल्याचा आरोप तिच्या कुटुंबीयांनी केला होता. तसेच सॅम्युएल संगमा यांच्या मृत्यूलाही रूग्णालयाचे कर्मचारी कारणीभूत असल्याचा आरोप त्यांनी केला होता.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
गृह आणि शहरी व्यवहार मंत्रालय
स्मार्ट सिटीच्या मुख्य कार्यकारी अधिकाऱ्यांच्या पहिल्या परिषदेचे भोपाळमध्ये उद्घाटन
स्मार्ट सिटीसाठी योजनांची वेगाने अंमलबजावणी करुन सहभाग वृद्धीसाठी 9 सल्लागार समित्यांची स्थापना
नवी दिल्ली, 8 मे 2018
आत्तापर्यंत आलेल्या अनुभवातून शिकून, सर्वात चांगले काम स्मार्ट सिटी अभियान देशामध्ये वेगाने पूर्ण करावे असे आवाहन गृहनिर्माण आणि शहर विकास राज्यमंत्री  हरदीप पुरी यांनी आज मध्य प्रदेशातल्या भोपाळ येथे केले. स्मार्ट सिटीच्या मुख्य कार्यकारी अधिकाऱ्यांच्या पहिल्या राष्ट्रीय परिषदेच्या उद्घाटन कार्यक्रमात ते बोलत होते. या कार्यक्रमाला मध्यप्रदेशचे मुख्यमंत्री शिवराज सिंह चौहान उपस्थित होते.
स्मार्ट सिटी अभियानामध्ये एकूण 936 प्रकल्प आहेत त्यासाठी 30 हजार कोटी रुपये खर्च करण्यात येणार आहे. वेगवेगळ्या 98 प्रकल्पांसाठी 6000 कोटी रुपये खर्च करण्यात येणार आहे असे सांगून पुरी यांनी या प्रकल्पाच्या यशस्वीतेसाठी जन आंदोलन आणि जनभागीदारी यांची आवश्यकता असल्याचे मत व्यक्त केले.
स्मार्ट सिटी प्रकल्पांचे कार्य वेगाने होण्यासाठी या परिषदेत वेगवेगळ्या सल्लागार समित्या नियुक्त करण्यात आल्या. यामध्ये उद्योजकता आणि स्टार्ट अप्स्, महिला सशक्तीकरण, सुरक्षितता आणि संरक्षण, स्मार्ट शिक्षण आणि कौशल्य विकास, दिव्यांग स्नेही उपाय योजना आणि धोरण, कला प्रोत्साहन, हवामान बदल, कला आणि संस्कृती अशा विविध घटकांचा विचार करण्यात आला आहे.
N.Sapre/S.Bedekar/P.Malandkar
(Visitor Counter : 78
पंतप्रधान कार्यालय
पंतप्रधान नरेंद्र मोदी यांचा लुंबिनी, नेपाळ दौरा 
दौऱ्यावर रवाना होण्यापूर्वी पंतप्रधानांचे निवेदन
नेपाळचे पंतप्रधान शेर बहादूर देउबा यांच्या निमंत्रणावरून 16 मे 2022 रोजी मी लुंबिनी, नेपाळच्या दौऱ्यावर जाणार आहे.
मी बुद्ध जयंतीच्या शुभ प्रसंगी मायादेवी मंदिरात प्रार्थना करण्यासाठी उत्सुक आहे. कोट्यवधी भारतीयांच्या पावलावर पाऊल ठेवून भगवान बुद्धांच्या पवित्र जन्म स्थळावर श्रद्धांजली अर्पण करण्याचा मला सन्मान वाटतो.
गेल्या महिन्यात पंतप्रधान देउबा यांच्या भारत दौऱ्या दरम्यान आमच्यात झालेल्या फलदायी चर्चेनंतर मी त्यांना पुन्हा भेटण्यासाठी उत्सुक आहे.जलविद्युत, विकास आणि कनेक्टिव्हिटी यासह अनेक क्षेत्रांमध्ये सहकार्याचा विस्तार करण्यासाठी आम्ही आमची सामायिक मतैक्य विकसित करत राहू.
पवित्र मायादेवी मंदिराला भेट देण्याव्यतिरिक्त, मी लुंबिनी विहार क्षेत्रातील 'इंडिया इंटरनॅशनल सेंटर फॉर बुद्धिस्ट कल्चर अँड हेरिटेजच्या "शिलान्यास" समारंभात सहभागी होणार आहे.नेपाळ सरकारने बुद्ध जयंतीनिमित्त आयोजित केलेल्या समारंभांनाही मी उपस्थित राहणार आहे.
नेपाळशी आमचे संबंध अतुलनीय आहेत. भारत आणि नेपाळ यांच्यातील संस्कृती आणि लोकांमधील परस्पर संपर्क ही आमच्या घनिष्ट संबंधांची चिरस्थायी बांधणी आहे. शतकानुशतके जोपासले गेलेले आणि आपल्या परस्पर-मिसळणीचे प्रदीर्घ इतिहासात नोंदवलेले हे काल-सन्मानित संबंध साजरे करणे आणि ते अधिक दृढ करणे हा माझ्या दौऱ्याचा उद्देश आहे.
केंद्रीय लोकसेवा आयोग
भारतीय वन सेवा परीक्षा, 2022
केंद्रीय लोकसेवा आयोगाच्या वतीने 20 नोव्हेंबर ते 27 नोव्हेंबर 2022 या कालावधीत घेण्यात आलेल्या लेखी परीक्षेच्या आणि जून, 2023 मध्ये झालेल्या व्यक्तिमत्व चाचणीच्या मुलाखतींच्या निकालाच्या आधारे,भारतीय वन सेवेतील पदांवर नियुक्तीसाठी शिफारस केलेल्या उमेदवारांची गुणवत्तेनुसार यादी खालीलप्रमाणे आहे.
एकूण 147 उमेदवारांची खालील वर्गवारीनुसार वेगवेगळ्या श्रेणींमध्ये नियुक्तीसाठी शिफारस करण्यात आली आहे:-
|
|
General
|
|
EWS
|
|
OBC
|
|
SC
|
|
ST
|
|
TOTAL
|
|
39

|
|
21
|
|
54

|
|
22
|
|
11
|
|
147#
(including 01 PwBD-1, 02 PwBD-2 &
01 PwBD-3)
# 02 PwBD-1 आणि 01 PwBD-3 उमेदवारांच्या अनुपलब्धतेमुळे, 03 सामान्य जागा रिक्त ठेवण्यात आल्या आहेत.
विद्यमान नियमांनुसार आणि रिक्त पदांच्या उपलब्ध संख्येनुसार नियुक्त्या केल्या जातील. शासनाने नोंदवलेल्या रिक्त पदांची संख्या खालीलप्रमाणे आहे:-
|
|
General
|
|
EWS
|
|
OBC
|
|
SC
|
|
ST
|
|
TOTAL
|
|
62
|
|
15
|
|
40
|
|
22
|
|
11
|
|
150$
$ 07 PwBD रिक्त पदांसह 
अनुक्रमांकासह शिफारस केलेल्या 12 उमेदवारांची खालील यादी तात्पुरती आहे :
उमेदवारांची  उमेदवारी थांबवण्यात आली आहे.
|
|
0333473
|
|
0815606
|
|
0862480
|
|
6600343
|
|
0420197
|
|
0824580
|
|
0914402
|
|
6615044
|
|
0707204
|
|
0852239
|
|
6420211
|
|
6624211
केंद्रीय लोकसेवा आयोगाच्या परिसरामध्ये परीक्षा सभागृह इमारतीजवळ एक 'सुविधा काउंटर' आहे. उमेदवार त्यांच्या परीक्षा/भरतीबाबत कोणतीही माहिती/स्पष्टीकरण कामकाजाच्या दिवशी सकाळी 10:00 ते संध्याकाळी 05:00 च्या दरम्यान वैयक्तिकरित्या काउंटरवर जाऊन किंवा 011-23385271, 011-23098543 आणि 011-23381125. या दूरध्वनी क्रमांकावर संपर्क साधून मिळवू शकतात. निकाल आयोगाच्या संकेतस्थळावर , म्हणजे www.upsc.gov.in वर देखील उपलब्ध असेल. उमेदवारांचे गुण आयोगाच्या संकेतस्थळावर लवकरच उपलब्ध केले जातील.
यादीसाठी येथे क्लिक करा
श्रम आणि रोजगार मंत्रालय
राष्ट्रीय रोजगार धोरण
नवी दिल्ली, 10 फेब्रुवारी 2022
राष्ट्रीय रोजगार धोरणाचा मसुदा तयार करण्यासाठी सध्या कोणतीही समिती अस्तित्वात नाही. देशातील रोजगार आणि बेरोजगारीच्या परिस्थितीच्या विविध पैलूंचा अभ्यास करण्यासाठी सरकारने तीन सर्वेक्षणांना आरंभ केला आहे: अखिल भारतीय त्रैमासिक आस्थापनाधाररित रोजगार सर्वेक्षण ;  स्थलांतरित कामगारांवर आधारीत अखिल भारतीय सर्वेक्षण; आणि  घर कामगारांचे अखिल भारतीय स्तरावरील सर्वेक्षण. या सर्व सर्वेक्षणांमध्ये संघटित आणि असंघटित अशा दोन्ही क्षेत्रांचा समावेश असेल.
श्रम आणि रोजगार मंत्रालयाचे राज्यमंत्री रामेश्वर तेली यांनी आज राज्यसभेत ही माहिती दिली.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
राष्ट्रपती कार्यालय
नेताजी सुभाषचंद्र बोस यांच्या जयंतीनिमित्त राष्ट्रपतींनी वाहिली आदरांजली
(नवी दिल्ली, 23 जानेवारी 2020
राष्ट्रपती राम नाथ कोविंद यांनी नेताजी सुभाषचंद्र बोस यांच्या जयंतीनिमित्त आज राष्ट्रपती भवनात त्यांना आदरांजली वाहिली. राष्ट्रपती भवनात नेताजींच्या प्रतिमेसमोर त्यांनी पुष्पांजली अर्पण केली.
M.Chopade/S.Kane/P.Kor